Rain Kooli

Rain Kooli (sündinud 26. juunil 1971 Harkus) on soome-eesti ajakirjanik. 

Ta töötab ajakirjanikuna mõlemal pool Soome lahte mõlemas keeles.

Töökäik

Töö kirjutava ajakirjanikuna
 1990–1991 maakonnalehe Harju Elu ajakirjanik
 1991–1996 vabakutseline ajakirjanik Soomes
 1996–2007 Kouvolas ilmuva päevalehe Kouvolan Sanomat  ja Kotkas ilmuva päevalehe Kymen Sanomat  ajakirjanik
 2006–2007 juhtis Kagu-Soome päevalehtede ühist teematoimetust
 Juuni 2007 – märts 2018 ajalehe Kymen Sanomat kolumnist
 Juuni 2007 – aprill 2008 ajalehe Eesti Päevaleht peatoimetaja asetäitja
 August 2008 – oktoober 2008 ajakirja Ärielu toimetaja
 Oktoober 2008 – märts 2009 Kalev Meedia uudistetoimetuse juhataja
 Mai 2009 – detsember 2011 Delfi (portaal) arvamustoimetaja
 Jaanuar 2012 – detsember 2014 Eesti Rahvusringhäälingu arvamustoimetaja
 Oktoober 2013 – ... Turus ilmuva päevalehe Turun Sanomat  kolumnist
 Jaanuar 2015 – mai 2016 Eesti Rahvusringhäälingu portaalide peatoimetaja
 Juuni 2016 – märts 2019 Eesti Rahvusringhäälingu arvamustoimetaja
 Aprill 2019 – jaanuar 2022 Eesti Rahvusringhäälingu Soome eritoimetaja

Töö raadios
 1992–1998 Kuku Raadio saatejuht ja Soome korrespondent
 1998–1998 raadioreporter Soome avaõigusliku ringhäälingu YLE maakonnatoimetuses Porvoos
 2006. aastal tegi Soome uudistest ülevaateid Eesti Raadiole
 2008–... Vikerraadio eetris kommentaaride ja Soome meedia ülevaadetega
 2012–2021 Vikerraadio eetris hommikuprogrammi "Vikerhommik" saatejuhina
 2015–2019 Vikerraadio eetris "Uudis+" ja "Reporteritund" saatejuhina
 2018–... Soome avaõigusliku ringhäälingu YLE ajakirjanik

Töö televisioonis
 2012–2016 Eesti Televisiooni vestlussaate "Kahekõne" toimetaja
 2013–2014 Eesti Televisiooni kultuurisaate "Jüri Üdi klubi" saatejuht koos Mihkel Kunnuse ja Birk Rohelendiga
 Juhtinud Eesti Televisiooni saateid "Foorum", "Vabariigi kodanikud" ja "Valimiste õhtu".
 2018–... Soome avaõigusliku ringhäälingu YLE ajakirjanik
 Aprill 2019 – jaanuar 2022 Eesti Rahvusringhäälingu Soome eritoimetaja

Sõnaloome
Rain Kooli on andnud panuse ka eesti keele sõnaloomesse. Ta on esimesena kasutusele võtnud muu hulgas sõnad "idarahaskandaal" (uudisteportaali Delfi (portaal) juhtkirjas 21.12.2010), "tundetaip" (presidendi sõnausel 2010. aastal väljavalitud sõna), "uduketrajad" (libauudiste tekitajate ja levitajate kohta, Vikerraadio päevakommentaaris 28.11.2016), "veendumusmeedia" (ideoloogilise, religioosse või poliitilise maailmapildi või meelsuse misjonärlikuks levitamiseks mõeldud alternatiivmeediakanalid, Vikerraadio päevakommentaaris 9.1.2017) ja "adulugemine" (funktsionaalne lugemisoskus, Vikerraadio päevakommentaaris 3.12.2018).

Muud
Ta mängis Soomes üle kümne aasta harrastusteatris, kus tema paljude rollide seas oli ka Jussi roll A. H. Tammsaare romaanil "Tõde ja õigus" põhinevas lavatükis. Soome harrastusteatris tegi ta koostööd lavastaja Peeter Tammearuga. 

Ta mängis Åke Lindmani lavastatud täispikas sõjafilmis "Etulinjan edessä" (2004).

Raamatud
 "Laevakaitsja päevikud. Neli aastat Indias. Dmitri Pappeli lugu". Post Factum 2018. ISBN 9789949603824

Tõlked
2016-2017 Bjørn Sortland, Timo Parvela. "Kepler 62" I-IV osa, kirjastas Ajakirjade Kirjastus
2018 Kari Hotakainen. "Tundmatu Kimi Räikkönen". Koolibri. ISBN 9789985041536
2019 Timo Honkela. "Rahumasin. Tehisintellekti uurija testament". Koolibri. ISBN 9789985042588
2020 Marko Lempinen, Jussi Niemi. "Elu oli LAIF. Matti Nykänen". Tõlkinud Piret Kooli ja Rain Kooli. Tänapäev. ISBN 9789949859405

Tunnustus
 2013 – Soomes tegutseva Eesti Fondi (Viro-säätiö) väljaantava Aino Kallase preemia. Auhinnaga tunnustatakse eestlasest üksikisikuid või kollektiive, kellel on märkimisväärseid teeneid Eesti-Soome kultuurisuhete arendamisel
 2018 – Hea Sõna auhind

Viited

Välislingid

 Andrus Ansip: "Jah, ma vabandan". ERR Uudised, 15. november 2012
 Delfi ajakirjanik Rain Kooli jõudis presidendi sõnavõistluse võitjate sekka. Delfi.ee, 2. detsember 2010
 "Kukul külas". Intervjuu Rain Kooliga Kuku raadios 19. juulil 2009

Eesti ajakirjanikud
Soome ajakirjanikud
Eesti saatejuhid
Eestlased Soomes
Sündinud 1971